OpenLLM-France/wikimedia huggingface dataset:
# Philippe Thys

Philippe Thys (Anderlecht, 8 d'octubre de 1890 - Brussel·les, 16 de gener de 1971) fou un ciclista belga tres vegades guanyador del Tour de França. Era anomenat Le basset.
El 1913 guanyà el Tour de França malgrat trencar la forquilla de la bicicleta i haver de trobar una botiga de bicicletes per arreglar-la. Aquesta reparació li va suposar una penalització de 10 minuts, però va acabar guanyant amb una avantatge de poc menys de nou minuts. El 1914 revalidà la victòria al Tour de França. La I Guerra Mundial aturà la seva carrera esportiva, però el 1920 encara seria capaç de tornar a guanyar el Tour de França per tercera vegada. Fins al 1955 Louison Bobet no serà capaç d'igualar la fita d'assolir tres Tours i no serà superada fins al 1963 quan Jacques Anquetil guanyi el quart dels seus cinc Tours.

## Palmarès

* 1910
** Campió de Bèlgica de ciclo-cross
* 1911
** 1r al Circuit Peugeot (Tour de França independent)
** 1r a la París-Tolosa
** 1r a la París-Torí
* 1913
** 1r al Tour de França i guanyador d'una etapa
* 1914
** 1r al Tour de França i guanyador d'una etapa
** 1r a la París-Menin
* 1917
** 1r a la París-Tours
** 1r a la Volta a Llombardia
* 1918
** 1r a la París-Tours
* 1919
** 1r als Sis dies de Brussel·les (amb Marcel Dupuy)
* 1920
** 1r al Tour de França i guanyador de quatre etapes
* 1921
** 1r del Critèrium d'As
** 1r a la París-Dijon (amb Jean Rossius)
** 1r a la París-Lió (amb Jean Rossius)
* 1922
** 1r a la París-Lió (amb Jean Alavoine)
** Guanyador de cinc etapes al Tour de França
* 1923
** 1r a la París-Lió (amb Jean Alavoine)
* 1924
** Guanyador de dues etapes al Tour de França

## Resultats al Tour de França

* 1912. 6è de la classificació general
* 1913. 1r de la classificació general i d'una etapa
* 1914. 1r de la classificació general i d'una etapa
* 1919. Abandona a la 1a etapa
* 1920. 1r de la classificació general i de quatre etapes
* 1921. Abandona a la 2a etapa
* 1922. 14è de la classificació general i vencedor de 5 etapes
* 1923. Abandona a la 9a etapa
* 1924. 11è de la classificació general i vencedor de dues etapes
* 1925. Abandona a la 9a etapa

## Referències

* ↑ «Philippe Thys» (en anglès). FirstCycling.com, 2023.
* ↑ Vergne, Laurent. «Cannibale, Chéri-pipi, Wookie, Andy torticolis… le Top 20 des surnoms mythiques du cyclisme» (en francès). Eurosport, 22-07-2015. [Consulta: 11 abril 2016].
* 1 2 ONLUS®, Museo del Ciclismo Associazione Culturale. «Museo del Ciclismo - Philippe THYS» (en italià). [Consulta: 29 juny 2024].
* ↑ «11ème Tour de France 1913» (en francès). Memoire du cyclisme. Arxivat de l'original el 31 January 2009. [Consulta: 12 maig 2009].
* ↑ «Dagboek van een Tourwinnaar. Philippe Thys tijdens de Tour van 1914» (en neerlandès). servicekoers.be.
* ↑ «Vingegaard, campeón y... ¿el siguiente en el selecto club de los cinco?» (en castellà), 23-07-2023. [Consulta: 29 juny 2024].

## Enllaços externs

* Palmarès de Philippe Thys (francès)
# Prerequisits

Prerequisits (també conegut com a pla de suport o pla general d'higiene) és un terme de l'àmbit de la seguretat alimentària que denomina les pràctiques i les condicions necessàries abans i al llarg de la implantació del Sistema d'APPCC i que són essencials per a la seguretat alimentària, d'acord amb el que es descriu en els principis generals d'higiene alimentària i altres codis de pràctiques de la Comissió del Codex Alimentarius.
La producció d'aliments segurs per al consum humà requereix una sòlida base de condicions i pràctiques higièniques que evitin la introducció d'agents perillosos, l'augment de la càrrega microbiològica o l'acumulació de residus i altres agents químics o físics en els aliments, de forma directa o indirecta. Les pràctiques que proporcionen l'entorn bàsic i les condicions mínimes necessàries per a la producció d'aliments segurs es coneixen amb el nom de Prerequisits.

## Enllaços externs

* Fullets informatius sobre els Prerequisits Arxivat 2016-03-01 a Wayback Machine.. Departament de Salut de la Generalitat de Catalunya, 2012
* Simplificació dels prerequisits en determinats establiments del comerç al detall d'alimentació. Agència de Protecció de la Salut, 2013
Viccionari
# Ål

Ål és un municipi situat al comtat de Buskerud, Noruega. Té 4.711 habitants (2016) i té una superfície de 1.174 km². El centre administratiu del municipi és el poble homònim. Ål limita amb els municipis de Hol, Gol, Hemsedal, Nes, Nore og Uvdal i Lærdal.
El 80% del municipi es troba almenys a 900 msnm. El punt més alt és Raudbergnuten, amb 1819 m. Reineskarvet, la muntanya més important d'Ål arriba als 1791 m. A l'hivern té més de 400 km de pistes d'esquí de fons preparades.
Bergensbanen, la línia de tren entre Oslo i Bergen passa pel municipi. L'estació de tren és a una altitud de 436 msnm.

## Ciutats agermanades

Ål manté una relació d'agermanament amb la següent localitat:
* - Sololá, Departament de Sololá, Guatemala

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 28 març 2016].

## Enllaços externs

* Ål - Lloc web oficial
# Rosarito

Rosarito és una localitat mexicana, del municipi de Playas de Rosarito, a la Baixa Califòrnia. Els indígenes kumeyaay anomenaven Wa-cuatay al paratge on avui dia trobem la ciutat de Rosarito. El nom Rosarito deriva de El Rosario (el rosari), anomenat així des de finals del segle xviii. Abans la zona habitada per indígenes s'anomenava Misión de San Arcángel de la Frontera. Uns anys després, el nom va ser canviat del Rosario a Rosarito.
El 2010, INEGI va registrar-hi una població de 90,668 habitants.

## Referències

* ↑ Rosarito Arxivat 2016-03-02 a Wayback Machine.Baja California.
* 1 2 3 «Nuestro Estado - Playas de Rosarito» (en castellà). Gobierno del Estado de Baja California. Arxivat de l'original el 2016-03-02. [Consulta: 28 febrer 2016].
* ↑ «Número de habitantes. Baja California» (en castellà). INEGI. [Consulta: 28 febrer 2016].

## Enllaços externs

* Wikimapia
* Baja en Rosarito Arxivat 2016-03-01 a Wayback Machine.
# Província de Khovd

Khovd (Ховд en mongol) que rep el nom del riu Khovd, és una de les 21 províncies (aimags) de Mongòlia. La seva capital és la ciutat de Khovd. Ocupa una superfície de 76.060 km² i té una població (2007) de 89.040 habitants. És una província multicultural amb més de 17 ètnies i nacionalitats. Compta amb un aeroport a Khovd (HVD/ZMKD) amb vols domèstics dins Mongòlia. Aquesta regió és famosa a Mongòlia per les síndries que es cultiven. Hi ha prevista una central hidroelèctrica. Està connectada a la xarxa elèctrica de Rússia.
Grups ètnics de l'aimag de Khovd national censuses data :
| Grup ètnic | Nom en mongol | 1979 | % | 1989 | % | 2000 | % |
| Khalkha | Халх | 17.343 | 27,72 | 20.397 | 26,64 | 23.832 | 27,45 |
| Zakhchin | Захчин | 14.464 | 23,12 | 17.228 | 22,50 | 21.645 | 24,93 |
| Kazakh | Казак | 9.425 | 15,06 | 12.814 | 16,74 | 10.005 | 11,52 |
| Torguud | Торгууд | 5.566 | 8,90 | 6.703 | 8,76 | 6.995 | 8,06 |
| Ööld | Өөлд | 4.823 | 7,71 | 5,622 | 7,34 | 6.503 | 7,49 |
| Uriankhai | Урианхай | 4.587 | 7,33 | 5.403 | 7.06 | 6,592 | 7,59 |
| Dörvöd | Дөрвөд | 2.856 | 4,56 | 3.609 | 4,71 | 5,242 | 6,04 |
| Myangad | Мянгад | 2.855 | 4,56 | 3.517 | 4,59 | 4.287 | 4,94 |
| Tuvans | Тува | - | - | 239 | 0,31 | 724 | 0,83 |
| Bayad | Баяд | 129 | 0,21 | 227 | 0,30 | 377 | 0,43 |
| Uzbeks | Чантуу | 183 | 0,29 | 187 | 0,24 | 258 | 0,30 |
| Khoshuud | Хошууд | - | - | - | - | 149 | 0,17 |
| Altres ciutadans mongols | | 93 | 0,15 | 176 | 0,23 | 203 | 0,23 |
| Estrangers | | 241 | 0,39 | 431 | 0,56 | 19 | 0,02 |
| Total | | 62.565 | 100,00 | 76.553 | 100,00 | 86.831 | 100,00 |

## Referències

* ↑ «Khovd Aimak Statistical Office. 1983-2008 Dynamics Data Sheet». Arxivat de l'original el 2011-07-22. [Consulta: 3 octubre 2011].

## Enllaços externs

* Natalia Rudaya, Pavel Tarasov, Nadezhda Dorofeyuk. Holocene environments and climate in the Mongolian Altai reconstructed from the Hoton-Nur pollen and diatom records: a step towards better understanding climate dynamics in Central Asia Arxivat 2011-09-24 a Wayback Machine.// Quaternary Science Reviews
* Expedition trip to the North-West Mongolia, Tomsk State University and the University of Hovd, cooperation. Vídeo. Arxivat 2011-08-08 a Wayback Machine.
# Sant Cristòfol de Ventolà

Sant Cristòfol de Ventolà és una església romànica del municipi de Ribes de Freser, a la comarca catalana del Ripollès. És una obra inclosa en l'Inventari del Patrimoni Arquitectònic de Catalunya.

## Descripció

L'església d'una sola nau, és amb volta de canó i arcs interiors de contrafort. Està orientada de llevant a ponent, tenint la capçalera amb absis, com correspon a les esglésies romàniques, i la porta oberta en el parament sud de la nau. Se sap que al llarg del temps, ha set modificada, si bé d'aquestes modificacions, només resta el campanar, doncs modernament ha set restaurada, recuperant la seva estructura original, s'ha repicat tot l'arrebossat, com és moda, i s'ha afegit un porxo modern, amb estructura antiga.

## Història

Poques notícies històriques tenim d'aquesta església. Però sí que sabem que en 982 i 988 els monestirs de Sant Joan i Ripoll tenien possessions, és de suposar que fos algun d'aquests monestirs que prengués la iniciativa d'edificar-la, com passa a Sant Julià de Vallfogona i d'altres.
És possible també, que en els segles XVII-XVIII fos reformada i se l'hi fes el campanar, però d'aquestes restes només queda aquest últim, doncs fa pocs anys va ésser restaurada per l'arquitecte Joan Mª de Ribot, recuperant tota la seva estructura originària romànica, i en desaparegué qualsevol resta del passat proper.

## Referències

* ↑ Romànic Obert. «Sant Cristòfol de Ventolà». Romànic Obert. Arxivat de l'original el 21 de febrer 2014. [Consulta: 11 febrer 2014].
* 1 2 3 «Sant Cristòfol de Ventolà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Talbot Memorial Bridge

El Talbot Memorial Bridge —Pont memorial-commemoratiu Talbot— (en irlandès, Droichead Cuimhneacháin an Talbóidigh) és un pont que creua el riu Liffey, situat al centre de ciutat de Dublín a la República d'Irlanda i pel que passa una carretera. Va acabar-se de construir el 1978, amb 22 metres d'amplària, va ser dissenyat per De Leuw, Chadwick and O’hEocha Consulting Engineers i commemora dos fets de la història d'Irlanda. Per una banda és un homenatge a l'asceta Matt Talbot, activista del Moviment per la Temprança del Northside, i de qui hi ha una estàtua al final de l'extrem sud del pont, i per d'altre i alhora, rendeix homenatge als marins irlandesos que van perdre la vida durant la Segona Guerra Mundial —136 en total— quan intentaven portar aliments bàsics al país a bord de vaixells que van ser destruïts.
El pont enllaça la Memorial Road a la vorera nord del riu amb la Moss Street a la sud; la Memorial Road va ser anomenada així en homenatge als membres de la Brigada de Dublín que va morir durant la Guerra Angloirlandesa, en especial als morts en una batuda prop de la Custom House.

## Referències

* ↑ Talbot Memorial Bridge a la base de dades Structurae
* ↑ «"Project history of Dublin's River Liffey bridges" Bridge Engineering 156 Issue BE4, Phillips & Hamilton». Arxivat de l'original el 2017-08-12. [Consulta: 15 novembre 2015].
* ↑ «A statue of the Venerable Matt Talbot - Geograph Ireland». Geograph.ie, 17-07-2013. [Consulta: 20 setembre 2013].
* ↑ «Talbot Memorial Bridge, What's in a name?». bridgesofdublin.ie. Dublin City Council. [Consulta: 17 novembre 2015].
# Valfin-sur-Valouse

Valfin-sur-Valouse és un municipi francès situat al departament del Jura i a la regió de Borgonya - Franc Comtat. L'any 2007 tenia 88 habitants.

## Demografia
### Població

El 2007 la població de fet de Valfin-sur-Valouse era de 88 persones. Hi havia 36 famílies de les quals 8 eren unipersonals (8 dones vivint soles i 8 dones vivint soles), 16 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 64 habitatges, 39 eren l'habitatge principal de la família, 24 eren segones residències i 1 estava desocupat. 60 eren cases i 2 eren apartaments. Dels 39 habitatges principals, 31 estaven ocupats pels seus propietaris, 5 estaven llogats i ocupats pels llogaters i 3 estaven cedits a títol gratuït; 1 tenia dues cambres, 4 en tenien tres, 14 en tenien quatre i 20 en tenien cinc o més. 33 habitatges disposaven pel capbaix d'una plaça de pàrquing. A 20 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Valfin-sur-Valouse el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 4 |
| 4 | 55 a 59 | 4 |
| 12 | 50 a 54 | 0 |
| 4 | 45 a 49 | 4 |
| 0 | 40 a 44 | 4 |
| 0 | 35 a 39 | 4 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 4 |
| 8 | 15 a 19 | 0 |
| 0 | 10 a 14 | 8 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 51 persones, 40 eren actives i 11 eren inactives. De les 40 persones actives 34 estaven ocupades (22 homes i 12 dones) i 6 estaven aturades (1 home i 5 dones). De les 11 persones inactives 5 estaven jubilades i 6 estaven estudiant.

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'any 2000 a Valfin-sur-Valouse hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Valfin-sur-Valouse a l'INSEE.
* Évolution et structure de la population Fitxa amb el detall de dades de Valfin-sur-Valouse a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Philautus charius

Philautus charius és una espècie de granota que es troba a l'Índia.
Està amenaçada d'extinció per la pèrdua del seu hàbitat natural.

## Referències

* Biju, S.D., Dutta, S., Vasudevan, K., Vijayakumar, S.P. & Srinivasulu, C. 2004. Philautus charius. Llista Vermella d'Espècies Amenaçades de la UICN 2006. Consulta: 8 de gener de 2008.
# Punakha Dzong

El Punakha Dzong és un monestir budista a Punakha construït per Zhabdrung Ngawang Namgyal entre 1637 i 1638. És la casa d'hivern del Cos de Monjos Central de Bhutan dirigit pel Je Khenpo.
El 1907, Punakha Dzong era el lloc de la coronació d'Ugyen Wangchuck (o Deb Nagpo) com el primer rei de Bhutan. Tres anys més tard, s'hi va signar un tractat pel qual els britànics acceptaven no interferir en afers interns bhutanesos i Bhutan permetia a la Gran Bretanya dirigir els seus afers exteriors.
El 1987, el dzong fou parcialment destruït pel foc.
A causa de la seva localització al conflent dels rius Pho Chhu i Mo Chhu a la vall Punakha-Wangdue, el monestir és vulnerable a les riuades provocades pels llacs glacials. Segons un informe recent, les inundacions hi han tingut lloc els anys 1957, 1960 i 1994.
# Òscar Sonejee Masand

Òscar Sonejee Masand (Andorra la Vella, 26 de març 1976) és un futbolista andorrà d'arrels índies, de la ciutat de Mumbai.
És el futbolista que més partits ha disputat amb la selecció andorrana (a data de 2008) amb un total de 72 partits, en els quals ha marcat 1 gol. Va debutar el 1997 en la derrota per 4-1 enfront Estònia.

## Referències

* ↑ «Óscar Sonejee». EU Football. [Consulta: 28 setembre 2014].
* ↑ Andorra hardman Sonejee relishing Rooney battle
* ↑ «Òscar Sonejee, el primer centenari» (en catalan). Bon Dia, 07-06-2015 [Consulta: 8 juny 2015].

## Enllaços externs

* UEFA
* RSSSF
# Valff

Valff (en alsacià Valf) és un municipi francès, situat a la regió del Gran Est, al departament del Baix Rin. L'any 2006 tenia 1.342 habitants.
Forma part del cantó d'Obernai, del districte de Sélestat-Erstein i de la Comunitat de comunes del Pays de Barr.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.011 | 1.081 | 1.121 | 1.173 | 1.234 | 1.281 |

## Administració

Llista d'alcaldes :
| Període | Identitat |
| -1976 | René Halmenschlager |
| 1976-1999 | Pierre Rosfelder |
| 1999-2014 | André Schwartz |
| 2014-2020 | Germain Lutz |
# Pletes del Taó

Les Pletes del Taó és un indret del terme municipal d'Abella de la Conca, a la comarca del Pallars Jussà, a la vall de Carreu.
Estan situades al costat nord de la vall del riu de Carreu, a l'extrem nord-oest del terme municipal, a prop del límit amb Conca de Dalt (antic terme d'Hortoneda de la Conca). Són al nord-oest de les Coberterades, al nord-est de la Casa de Pla del Tro i al sud-oest de Galliner.

## Etimologia

El nom del lloc prové d'unes pletes que hi ha en aquest lloc, que pertanyien a la casa del Taó.

## Enllaços externs

* Les Pletes del Taó en el seu entorn, a l'Institut Cartogràfic de Catalunya
# Poyntonophrynus beiranus

Poyntonophrynus beiranus és una espècie d'amfibi de la família dels bufònids. Es coneix de dues àrees aparentment aïllades: des de la plana costanera del centre de Moçambic a les planes inundables del riu Pungwe fins a Thuchila, al sud de Malawi, i a les planes inundables de la conca del Zambeze, al centre i sud-oest de Zàmbia. És possible que també habiti entre aquestes dues zones. S'ha trobat des del nivell del mar fins als 1.000 metres d'altitud.
S'ha observat en zones herboses que s'inunden amb les pluges. És probable que es reprodueixin en basses temporals.

## Referències

* 1 2 «Poyntonophrynus beiranus» (en anglès). IUCN Red List. IUCN SSC Amphibian Specialist Group. 2013. [Consulta: 11 setembre 2014].
# Òscar Samsó i Ardèbol

Òscar Samsó i Ardèbol (Caldes de Montbui, 15 d'octubre de 1914 - Martorelles, 2008) va ser un poeta i professor universitari català.
Es llicencia en Dret i en Filosofia (Secció de Clàssiques) a la Universitat Autònoma de Barcelona el juny de 1936. En esclatar la Guerra Civil espanyola és empresonat, per error, a la Model de Madrid, d'on el treu el seu company Bartomeu Rosselló-Pòrcel, amb qui estava en el moment de la seva detenció. Se'l creu mort al front, i el seu amic Joan Vinyoli li dedica el poema "A un poeta jove que suposàvem mort a la guerra, fora de la pàtria".
Fou deixeble de Carles Riba a la universitat i a la Fundació Bernat Metge. Professor encarregat de la càtedra de grec de l'Institut d'Alcoi i director de l'Institut Milà i Fontanals de Barcelona.

## Obra

* La tarda fuig i amb ella el dia. Sonets. Editorial Eumo, "Les Quatre Estacions", 1987. Pròleg de Joan Teixidor.
* Tríptic. Gossos, Masies, Cucut. Autopublicat, 1995.
* Riera de Caldes i altres poemes. Obra poètica completa d'Òscar Samsó. Editorial Mediterrània, 2002.

## Referències

* ↑ Samsó Llenas, Joan «L'amistat entre Joan Vinyoli i l'Òscar Samsó». I cremo tot en cant. Actes del 1r. Simposi Internacional Joan Vinyoli. Publicacions de l'Abadia de Montserrat, 2006, pàg. 67-75.
* ↑ «Mor el poeta vallesà Òscar Samsó» (en català), 07-10-2024. [Consulta: 7 octubre 2024].
# Poyntzpass

Poyntzpass (gaèlic irlandès Pas an Phointe) és una vila en la frontera entre el comtat d'Armagh i el comtat de Down a Irlanda del Nord. Forma part del districte d'Armagh. Segons el cens de 2001 tenia 1987 persones.
La vila aplega els townlands de Tullynacross, Brannock, Federnagh i Loughadian. Inclou cinc llocs de culte cristià; una església catòlica romana, una església de l'Església d'Irlanda, una església presbiteriana, una església baptista i una independent; 3 pubs; i 2 escoles primàries.

## Demografia

Segons el cens de 29 d'abril de 2001 la població resident a Poyntzpass era de 2.197 persones. D'elles:
* 24,0% tenien menys de 16 anys i el 19,5% tenien més de 60;
* 50,4% de la població era masculina i el 49,6% femenina;
* 26,6% són catòlics irlandesos i el 71,9% són protestants o d'alters confessions.

## Història

Històricament, és un dels pocs punts de pas a través d'un pantà a 40 kilòmetres de Lough Neagh a Carlingford Lough, seguint el curs d'un glacial prehistòric sobre el canal del qual deriva la segona meitat del seu nom. La primera meitat es deriva del coronel Charles Poyntz.
El pas que va donar nom a la ciutat es troba en una de les principals rutes cap al sud, i va ser nomenat pel tinent Charles Poyntz de Gloucestershire, qui el va defensar contra Hugh O'Neill, 3r comte de Tyrone en 1598.
Hi havia un castell a Poyntzpass, les ruïnes del qual encara es podien veure a mitjans del segle xix, però ara ja no n'hi ha rastre llevat 'Corner Castle' el nom d'una cantonada del carrer William.

## Esport

El club local de futbol gaèlic és el Redmond O'Hanlons (Cumann Réamainn Uí hAnluain). Fou creat pel 1960, restà inactiu des del 1970 però ha reviscolat en 1977. Participa en competicions a nivell juvenil a les competicions del comtat i es combina amb Whitecross i Lissummon als camps infantils de St Brigid's.

## Personatges

* Redmond O'Hanlon, raparee del segle XVII
* Charles Davis Lucas, primer receptor de la creu Victòria.
* Els jugadors internacionals de rugbi Simon i Rory Best.

## Referències

* ↑ Armagh GAA website

## Enllaços externs

* Poyntzpass Silver Band Arxivat 2012-12-23 at Archive.is
* 'From Ireland' © Jane Lyons, Dublin, Ireland Arxivat 2007-03-22 a Wayback Machine.
* The Meeting Place Arxivat 2013-06-25 a Wayback Machine. - Centre Comunitari de Poyntzpass.
* Església presbiteriana de Poyntzpass